Phaswane Mpe (10 Septemba 1970 - 12 Desemba 2004) alikuwa raia wa Afrika Kusini mshairi na mwandishi wa riwaya. Alisoma katika Chuo Kikuu cha Witwatersrand, ambapo alikuwa mhadhiri wa fasihi ya Kiafrika. Alisoma digrii ya uzamili katika maswala ya kuchapisha katika Chuo Kikuu cha Oxford Brookes. Mnamo mwaka 1998 riwaya yake ya ya kwanza ijulikanayo kama, Welcome to Our Hillbrow, ilichapishwa katika 2001 . Mikusanyiko ya hadithi fupi na mashairi yake , Clouds Brooding, yalichapishwa baada ya yeye kufa mnamo mwaka 2008. Mpe alizaliwa katika mji wa kaskazini wa Polokwane huko Tiragalong,na kuhamia Johannesburg akiwa na umri wa miaka 19 alifanikiwa kujiunga na chuo kikuu. Kwa sababu ya ukosefu wake wa pesa aliishia kuishi katika eneo la ndani la jiji la Hillbrow, mahali ambapo baadaye aliandaa riwaya yake ya kwanza ijulikanayo kama Welcome to Our Hillbrow ilikuwa kazi muhimu kwake kwani ilikuwa riwaya ya kwanza kushughulikia mabadiliko ya maisha ya ndani huko nchini Afrika Kusini ndani ya miaka kumi tangu Nelson Mandela na F. W. de Klerk kuangamiza ubaguzi wa rangi. Kitabu hiki kinawaonyesha Waafrika Kusini weusi wakikabiliwa na changamoto za umaskini, ukosefu wa ajira, na VVU / UKIMWI.